钦定古今图书集成/理学汇编/学行典/第249卷 > 汪大濬
## 钦定古今图书集成/理学汇编/学行典/第249卷 > 汪大濬

按《休宁县志》：汪大濬，号仰源，斯干人。尝商于徐之沛，
济急周乏，贫不责偿，以庶出拮据成家，举财产之盈
馀，悉听嫡母。公之诸弟由成均除山西盐幕，委比逋
课三千馀金，备鞫情苦，大声曰：“‘官以恤民，而忍毙贫
民命乎’？即将沛所积尽以代偿。鹾使闻而贤之，因询
其子何业，遂以子伟文录呈，大为称赏曰：‘有子如此，
后之昌大无限量也’。”后退居林下，少有辄施。临终，检
负券数十纸，付之一炬。